open-index/open-wikipedia-markdown huggingface dataset:
সাধনা আহমেদ

**সাধনা আহমেদ** (জন্ম ২৫ জুন ১৯৭১) একজন বাংলাদেশি কবি, নাট্যকার ও অভিনয়শিল্পী। নাটকে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

## জীবনী
সাধনা আহমেদ ১৯৭১ সালের ২৫ জুন কিশোরগঞ্জ জেলার ভৈরবে জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয় থেকে উচ্চতর শিক্ষা অর্জন করেন। ঢাকা বিশ্ববিদ্যলায়ে থাকাকালীন তিনি আবৃত্তি দলের সাথে যুক্ত ছিলেন। তিনি ছোটবেলায় নিজ শহরে খেলাঘর আসর নামক একটি সাংস্কৃতিক দলের সাথে যুক্ত ছিলেন। পরে তিনি নিজ শহরে ‘স্পর্শ’ নামে একটি আবৃত্তি পরিষদ গঠন করেন। ঢাকায় থাকাকালীন ১৯৯০-এর দশকে ‘থিয়েটার আরামবাগের’ সাথে যুক্ত হয়ে মঞ্চাভিনয় শুরু করেন।

১৯৯৭ সালে প্রথম টেলিভিশনের জন্য তিনি নাটক রচনা করেন। পরবর্তীতে টেলিভিশন ছাড়াও তিনি মঞ্চনাটক, কবিতা ও গল্প লেখা শুরু করেন। তার রচিত উল্লেখযোগ্য মঞ্চনাটকের মধ্যে রয়েছে দমের মাদার, ফাগুনশেষে, মাত্ব্রিং, ব্রাত্য আমি মন্ত্রহীন, অংশুপট উপাখ্যান, বিপুল তরঙ্গ,গাঙকুমারী, বিরাঙ্গনার আঁচল ও প্রজন্ম’১৩ এবং ‘সপ্তপর্ণী’। তিনি বর্তমানে ‘ইন্টারন্যাশলাল থিয়েটার ইন্সটিটিউট’-এর বাংলাদেশি অধ্যায়ের সাথে যুক্ত রয়েছেন।

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:বাংলাদেশী নাট্যকার
বিষয়শ্রেণী:জীবিত ব্যক্তি
বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী
বিষয়শ্রেণী:জাতীয় বিশ্ববিদ্যালয়, বাংলাদেশের প্রাক্তন শিক্ষার্থী
বিষয়শ্রেণী:বাংলাদেশী লেখিকা
বিষয়শ্রেণী:বাংলা ভাষার লেখক
বিষয়শ্রেণী:বাঙালি লেখক
বিষয়শ্রেণী:মহিলা নাট্যকার
শাংগো প্যাটারা

**শাংগো প্যাটারা** (ইংরেজি: Shango Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৯০ কিলোমিটার এবং স্থানাঙ্ক । প্যাটারাটির নামকরণ করা হয়েছে ইয়োরুবা ঝঞ্ঝাদেবতা শাংগোর নামানুসারে। ২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। স্কাইথিয়া মনসের উত্তরে অবস্থিত শাংগো প্যাটারার দক্ষিণপশ্চিমে রয়েছে আমিরানি উদ্গীরণ কেন্দ্র এবঙ দক্ষিণপূর্বে রয়েছে গিশ বার প্যাটারা, গিশ বার মনস ও এস্তান প্যাটারা।

২০০১ থেকে ২০০৭ সালের মধ্যে শাংগো প্যাটারার পৃষ্ঠভাগের উল্লেখযোগ্য পরিবর্তন ঘটেছিল। এই প্যাটারার ভূমিভাগ এবং শাংগোর দক্ষিণপশ্চিমের লাভা প্রবাহটি *[[গ্যালিলিও (মহাকাশযান)|গ্যালিলিও]]* অভিযানের সমাপ্তি ও ২০০৭ সালের ফেব্রুয়ারিতে *[[নিউ হোরাইজনস]]* ফ্লাইবাইয়ের মধ্যবর্তী সময়ে উল্লেখযোগ্য পরিমাণে অন্ধকারাচ্ছন্ন হয়ে পড়ে।

## তথ্যসূত্র

বিষয়শ্রেণী:আইয়োর আগ্নেয়গিরি
বিষয়শ্রেণী:আইয়োর পৃষ্ঠভাগের বৈশিষ্ট্য
সৌদে আজম আহলে সুন্নাত

**সৌদে আজম আহলে সুন্নাত** () পাকিস্তানে প্রতিষ্ঠিত প্রথম দেওবন্দি সংগঠন। ১৯৮০-এর দশকের শেষ দিকে পাকিস্তানের খাইবার পাখতুনখোয়ার আলেমরা এই সংগঠনটি প্রতিষ্ঠা করেছিল। এর লক্ষ্য ও উদ্দেশ্য ছিল পাকিস্তানের দেওবন্দি আলেমদের মধ্যে যোগাযোগের বিকাশের জন্য একটি ফোরাম প্রদান করা এবং দেওবন্দি মতাদর্শ রক্ষা ও শক্তিশালী করা। এটিই প্রথম সংগঠন যারা শিয়াদের জনসমক্ষে কাফের ঘোষণা করেছিল। এটি পাকিস্তানের অনেক সাম্প্রদায়িক সংঘর্ষে জড়িত ছিল। সংগঠনটির দাবি অনুযায়ী এটি একটি অরাজনৈতিক সংগঠন। তবে জমিয়ত উলামায়ে ইসলামের সাথে সংগঠনটির ঘনিষ্ঠ সম্পর্ক রয়েছে এবং এটি করাচিতে জমিয়তের প্রভাব বৃদ্ধির জন্য কাজ করে। সিপাহে সাহাবা পাকিস্তানের প্রতিষ্ঠাতা হক নওয়াজ ঝংভি সংগঠনটির সদস্য ছিল।

## আরও দেখুন
* দেওবন্দি সংগঠনের তালিকা

## তথ্যসূত্র

বিষয়শ্রেণী:দেওবন্দি সংগঠন
বিষয়শ্রেণী:ইসলামি সংস্থা
বিষয়শ্রেণী:১৯৮০-এর দশকে প্রতিষ্ঠিত
জাহাঙ্গীর আলম (রসায়নবিদ)

**জাহাঙ্গীর আলম** একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের (ঢাবি) ফলিত রসায়ন ও কেমিকৌশল বিভাগের অধ্যাপক এবং ঢাকায় অবস্থিত বেসরকারি বিশ্ববিদ্যালয়, অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য।

## শিক্ষা
তিনি ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগ থেকে ১৯৯৫ সালে স্নাতক এবং ১৯৯৬ সালে স্নাতকোত্তর ডিগ্রি লাভ করেন। জাপানের কুমামোতো বিশ্ববিদ্যালয় থেকে ২০০৫ সালে পিএইচডি ডিগ্রি অর্জন করেন তিনি।

## কর্মজীবন
জাহাঙ্গীর আলম ঢাকা বিশ্ববিদ্যালয়ের ফলিত রসায়ন ও কেমিকৌশল বিভাগে দীর্ঘদিন অধ্যাপনা করেছেন। ২০২২ সালের ১৯ জানুয়ারি তারিখে তাকে ঢাকায় অবস্থিত বেসরকারি বিশ্ববিদ্যালয়, অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগে প্রজ্ঞাপন জারি করা হয়। তিনি ২৪ তারিখে উপাচার্য হিসেবে যোগদান করেন।

## প্রকাশনা
দেশীয় এবং আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের অধ্যাপক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অতীশ দীপঙ্কর বিজ্ঞান ও প্রযুক্তি বিশ্ববিদ্যালয়ের উপাচার্য
থোমাগাতা প্যাটারা

**থোমাগাতা প্যাটারা** (ইংরেজি: Thomagata Patera) হল বৃহস্পতির প্রাকৃতিক উপগ্রহ আইয়োর একটি আগ্নেয়গিরি। এটি আইয়োর বৃহস্পতি-বিপরীতমুখী গোলার্ধে  স্থানাংকে নিকটবর্তী সক্রিয় আগ্নেয়গিরি ভোলান্ড ও জামামার পূর্বদিকে অবস্থিত। থোমাগাতা হল একটি বৃক্ক-আকৃতিবিশিষ্ট আইয়োনীয় প্যাটারা। এই আগ্নেয় জ্বালামুখটি একটি ক্যালডেরার অনুরূপ। জ্বালামুখটির দৈর্ঘ্য , প্রস্থ  এবং গভীরতা । আগ্নেয়গিরিটি বর্তমানে নিষ্ক্রিয়। কারণ, থোমাগাতাতে একটি তাপীয় হটস্পট কখনও পর্যবেক্ষিত হয়নি এবং প্যাটারাটির উজ্জ্বল ভূমিভাগ এই ইঙ্গিত বহন করে যে এটি সালফার ডাইঅক্সাইড ও সালফার ঘনীভবনের পক্ষে যথেষ্ট শীতল। থোমাগাতা প্যাটারাটি একটি নিচু ও  চওড়া মেসার কেন্দ্রস্থলের কাছে অবস্থিত। মেসাটির প্রান্তভাগ পার্শ্ববর্তী সমভূমিগুলির থেকে । তবে থোমাগাতা প্যাটারার প্রান্তভাগের উচ্চতা জানা যায়নি। প্যাটারাটির পৃষ্ঠভাগ যদি পার্শ্ববর্তী সমভূমিগুলির সঙ্গে একই তলে থাকে, তাহলে মেসাটির পশ্চিম ঢালটির গ্রেড হবে ২°।  এই মেসাটির অঙ্গসংস্থান এবং থোমাগাতার (অন্তত সেটির পূর্ব দিকটি) ঢাল থেকে বিকিরিত হয়ে যাওয়া লাভা প্রবাহের বিবর্ণতার ধরন ইঙ্গিত করে যে থোমাগাতা প্যাটারা ও সেটিকে ঘিরে থাকা মেসাটি সম্ভবত একটি ঢালাকৃতি আগ্নেয়গিরি, যাকে আইয়োতে বলা হয় *থোলাস*।  মেসাটির অনিয়মিত সীমানা এবং এটির বেসাল স্ক্র্যাপের মূলদেশে আবর্জনার অভাব ইঙ্গিত করে যে এটি সালফার ডাইঅক্সাইড স্যাপিং-এর মাধ্যমে পরিবর্তিত হয়েছে।

## নাম-ব্যুৎপত্তি
২০০১ সালের অক্টোবর মাসে *[[গ্যালিলিও (মহাকাশযান)|গ্যালিলিও]]* মহাকাশযান এই আগ্নেয়গিরিটির বিস্তারিত পর্যবেক্ষণ সম্পাদনা করার পর, ২০০৬ সালে ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) মুইসকা জাতির পৌরাণিক *[[ক্যাসিকিউ]]* থোমাগাতার নামানুসারে এই প্যাটারাটির নামকরণ করে।  আইএইউ-এর মতে, পৌরাণিক থোমাগাতা ছিল “এক ভয়ংকর অগ্নিময় দৈত্য, যে আকাশে উড়ে বেড়াতো এবং মানুষকে পশুতে পরিণত করত।” 

## তথ্যসূত্র

বিষয়শ্রেণী:আইয়োর আগ্নেয়গিরি
বিষয়শ্রেণী:মুইসকুবুন
ইব্রাহীম খলিল (দ্ব্যর্থতা নিরসন)

**ইব্রাহীম খলিল** বলতে বোঝাতে পারে:

* ইব্রাহীম খলিল –বাংলাদেশের রাজনীতিবিদ ছিলেন।
* ইব্রাহীম খলিল (নাট্যকার) –বাংলাদেশের সাহিত্যিক, নাট্যকার ও বিশিষ্ট শিক্ষাবিদ ছিলেন।

## আরও দেখুন

* ইব্রাহিম বিন খলিল –বাংলাদেশের রাজনীতিবিদ ও মুক্তিযোদ্ধা ছিলেন।
* আবু ইব্রাহীম খলিল আহমদ –ভারতীয় দেওবন্দি ইসলামি পণ্ডিত ছিলেন।
ইব্রাহীম খলিল (নাট্যকার)

**ইব্রাহীম খলিল** (১ জানুয়ারি ১৯১৬ – ১৯ সেপ্টেম্বর ১৯৭৪) বাংলাদেশের সাহিত্যিক, নাট্যকার ও বিশিষ্ট শিক্ষাবিদ ছিলেন। নাটকে বিশেষ অবদানের জন্য তিনি ১৯৭০ সালে বাংলা একাডেমি পুরস্কার লাভ করেন।

## কর্মজীবনী
ইব্রাহীম খলিল ১৯১৬ সালের ১ জানুয়ারি জন্মগ্রহণ করেন। তিনি পুরনো ঢাকার বাংলাবাজারে বসবাস করতেন। তিনি মুসলিম হাই স্কুলের প্রধান শিক্ষক ছিলেন। অবসর নেওয়ার পর তিনি ঢাকা পগোজ হাই স্কুলের প্রধান শিক্ষক হিসেবে কর্মরত ছিলেন। তিনি দীর্ঘদিন ধরে সাহিত্যকর্মে জড়িত ছিলেন। তার উপন্যাস, নাটক, গল্প ও ভ্রমণকাহিনী সুধিজনের প্রশংসা অর্জন করেছিল। ঢাকা বেতার কেন্দ্রের সঙ্গেও তিনি জড়িত ছিলেন। তার প্রথম রচিত নাটক সমাধি ১৯৫৭ সালে প্রকাশিত হয়।

তার নাটকে ইসলামী ভাবাদর্শই প্রতিষ্ঠা করতে চেয়েছেন। এমন স্বপ্নদর্শনই তাকে নাট্য রচনায় প্রলুব্ধ করেছে।

## গ্রন্থ তালিকা

## পুরস্কার ও সম্মাননা

* বাংলা একাডেমী সাহিত্য পুরস্কার (১৯৭০)

## মৃত্যু
ইব্রাহীম খলিল ১৯ সেপ্টেম্বর ১৯৭৪ সালে মৃত্যুবরণ করেন।

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী নাট্যকার
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
রান্দি জাকারবার্গ

**রান্দি জেন ​​জুকারবার্গ** ( জন্ম ফেব্রুয়ারি ২৮, ১৯৮২) একজন আমেরিকান ব্যবসায়ী। তিনি মার্কেট ডেভেলপমেন্টের প্রাক্তন পরিচালক, ফেসবুক এর মুখপাত্র এবং কোম্পানির সহ-প্রতিষ্ঠাতা এবং সিইও মার্ক জুকারবার্গের বোন। ফেসবুকে কাজ করার আগে, তিনি ফক্সের ফোর্বসের প্যানেলিস্ট ছিলেন। মে 2014 পর্যন্ত, তিনি জুকারবার্গ মিডিয়ার প্রতিষ্ঠাতা এবং সিইও, ডট কমপ্লিকেটেডের প্রধান সম্পাদক (EIC), একটি ডিজিটাল লাইফস্টাইল ওয়েবসাইট, এবং Dot. এর স্রষ্টা, একটি অল্পবয়সী মেয়েকে নিয়ে একটি অ্যানিমেটেড টেলিভিশন শো ( নামবিহীন ডট) যিনি তার শিক্ষাগত অভিজ্ঞতা এবং বিনোদনমূলক কার্যকলাপ উভয়ই উন্নত করতে প্রযুক্তি ব্যবহার করেন।

## তথ‍্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:ক্যালিফোর্নিয়ার সক্রিয়কর্মী
বিষয়শ্রেণী:মার্কিন বাণিজ্য লেখক
বিষয়শ্রেণী:মার্কিন কম্পিউটার ব্যবসায়ী
বিষয়শ্রেণী:মার্কিন ইন্টারনেট ব্যক্তিত্ব
বিষয়শ্রেণী:মার্কিন বিপণন ব্যবসায়ী
বিষয়শ্রেণী:মার্কিন অনলাইন প্রকাশনা সম্পাদক
বিষয়শ্রেণী:মার্কিন সমাজিক সক্রিয়কর্মী
বিষয়শ্রেণী:মার্কিন নারী প্রধান নির্বাহী
বিষয়শ্রেণী:নিউ ইয়র্ক (অঙ্গরাজ্য)-এর ব্যবসায়ী
বিষয়শ্রেণী:ফেসবুকের কর্মচারী
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:ইন্টারনেট সক্রিয়কর্মী
বিষয়শ্রেণী:বিপণন নারী
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:ক্যালিফোর্নিয়ার সমাজকর্মী
বিষয়শ্রেণী:নিউ ইয়র্ক (অঙ্গরাজ্যের) ব্যবসায়ী
জাতীয় শিশুকন্যা দিবস

প্রতি বছর ২৪ জানুয়ারি ভারতে **জাতীয় শিশুকন্যা দিবস** পালিত হয়। ভারতীয় সমাজে যাতে মহিলারা ভেদাভেদ বা বৈষম্যের শিকার না হন, সেদিকে  জনসচেতনতা বৃদ্ধির উদ্দেশ্য নিয়ে ২০০৮ খ্রিস্টাব্দে সর্বপ্রথম ভারত সরকারের মহিলা ও শিশু উন্নয়ন মন্ত্রক দিনটি উদযাপনের সূচনা করে। বেটি বাঁচাও বেটি পড়াও, শিশু লিঙ্গ অনুপাত এবং মহিলাদের জন্য এক স্বাস্থ্যকর ও নিরাপদ আবহ তৈরির জন্য সচেতনতামূলক প্রচারাভিযান সহ বিভিন্ন কর্মসূচির মধ্য দিয়ে দিনটি উদযাপিত হয়।
 দেশজুড়ে মৃলত সচেতনতা শিবির ও সেমিনারের আয়োজন করা হয়, যেখানে তুলে ধরা হয় শিশু কন্যাদের স্বাস্থ্যকর ও নিরাপদ পরিবেশ দেওয়ার কথা এবং সরকার যে যে পদক্ষেপ গ্রহণ করেছে তা সমক্ষে উপস্থাপন করা। *উজ্জ্বল ভবিষ্যতের জন্য মহিলাদের ক্ষমতায়ন* শীর্ষক প্রতিপাদ্য বিষয় নিয়ে ২০১৯ খ্রিস্টাব্দে দিনটি পালিত হয়।
থাম্ব|শিশুকন্যাকে বাঁচাও - এই শিশুটি জাতীয় শিশুকন্যা দিবসে একটি মুখ চিত্রাঙ্কন প্রতিযোগিতায় পুরস্কার জিতেছে।

## উদ্দেশ্য

* দেশের মহিলারা যেন কোনভাবে বৈষম্যের সম্মুখীন না হয় সেজন্য জনগণকে  সচেতন করা 
* শিশুকন্যাদের অধিকার  সম্পর্কে সচেতনতা বৃদ্ধি করা।
* নারী শিক্ষা ও তাদের স্বাস্থ্য ও পুষ্টির গুরুত্ব সম্পর্কে  সচেতন করা 

## আরো দেখুন

* আন্তর্জাতিক কন্যা শিশু দিবস
* ভারতে বাল্যবিবাহ

## তথ্যসূত্র

বিষয়শ্রেণী:নারী ও শিক্ষা
বিষয়শ্রেণী:জানুয়ারি উদ্‌যাপন
বিষয়শ্রেণী:লৈঙ্গিক সমতা
আন জুন-সু

**আন জুন-সু** (, ; জন্ম: ২৮ জানুয়ারি ১৯৯৮) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব বুসান ইপার্ক এবং দক্ষিণ কোরিয়া অনূর্ধ্ব-২৩ দলের হয়ে গোলরক্ষক হিসেবে খেলেন।

২০১৩ সালে, জুন-সু দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। দলগতভাবে, জুন-সু এপর্যন্ত ১টি শিরোপা জয়লাভ করেছেন, যা তিনি দক্ষিণ কোরিয়ার বয়সভিত্তিক দলের হয়ে জয়লাভ করেছেন।

## প্রারম্ভিক জীবন
আন জুন-সু ১৯৯৮ সালের ২৮শে জানুয়ারি তারিখে দক্ষিণ কোরিয়ার উইজাংবুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
জুন-সু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:জে১ লিগের খেলোয়াড়
বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার
বিষয়শ্রেণী:দক্ষিণ কোরিয়ার অলিম্পিক ফুটবলার
বিষয়শ্রেণী:সেরেসো ওসাকার খেলোয়াড়
বিষয়শ্রেণী:জে২ লিগের খেলোয়াড়
বিষয়শ্রেণী:জে৩ লিগের খেলোয়াড়
বিষয়শ্রেণী:জাপানে দক্ষিণ কোরীয় প্রবাসী ক্রীড়াবিদ
বিষয়শ্রেণী:পুরুষ ফুটবল গোলরক্ষক
ত্বষ্টৃ প্যাটারা

**ত্বষ্টৃ প্যাটারা** (ইংরেজি: Tvashtar Paterae) বৃহস্পতির প্রাকৃতিক উপগ্রহ আইয়োর উত্তর মেরুর কাছে একটি সক্রিয় আগ্নেয়গিরি অঞ্চল গঠন করেছে। এটি হল প্যাটারা বা আগ্নেয় জ্বালামুখের একটি বিন্যাস। এটির নামকরণ করা হয়েছে বৈদিক দেবতা ত্বষ্টৃর নামানুসারে। ১৯৯৯ সালের ২৬ নভেম্বর একটি *[[গ্যালিলিও (মহাকাশযান)|গ্যালিলিও]]* ফ্লাইবাইয়ের কয়েক ঘণ্টা পরে আইআরটিএফ আলোকচিত্রগুলি থেকে ত্বষ্টৃ প্যাটারাটি আবিষ্কৃত হয়। ১৯৯৯ সালের সেপ্টেম্বর মাসে ইএসও ৩.৬এম দূরবীন ও তার অ্যাডাপটিভ অপটিকসের মাধ্যমে গৃহীত আলোকচিত্রগুলি থেকে একটি অস্পষ্ট হটস্পটের (৯৯০৯৩০ডি লেবেলকৃত) উপস্থিতি প্রকাশ পায়। বেশ কয়েক বছর ধরে *গ্যালিলিও* মহাকাশযান কর্তৃক বিস্ফোরণটি পর্যবেক্ষিত হয়। এই সময়ই একটি  দীর্ঘ,  উঁচু লাভার পর্দাকে একটি প্যাটারা থেকে উৎক্ষিপ্ত হতে দেখা যায়। সেই সঙ্গে বৃহত্তম প্যাটারাটিতে অতিতাপযুক্ত সিলিকেট লাভার একটি হ্রদও উৎক্ষিপ্ত হয় এবং শেষ পর্যন্ত গ্যাসের একটি স্তম্ভ বিস্ফোরিত হয়ে বেরিয়ে এসে আইয়োর উপর  পর্যন্ত উত্থিত হয় এবং দূরে  পর্যন্ত এলাকাকে আচ্ছাদিত করে।

ত্বষ্টৃ প্যাটারায় জেগে ওঠা হটস্পটটি ২০০৬ সালের ২ জুন তারিখে কেক অ্যাডাপটিভ অপটিকস সিস্টেমের মাধ্যমে পর্যবেক্ষিত হয়েছিল। পরের ৫৩০ দিন এটি বজায় ছিল। এটিই আইয়োতে পর্যবেক্ষিত সর্বকালের মধ্যে দীর্ঘতম বিস্ফোরক অগ্ন্যুৎপাতের ঘটনা। ২০০৭ সালের ২৬ ফেব্রুয়ারি প্লুটো-গামী *[[নিউ হোরাইজনস]]* প্রোবটি বৃহস্পতির পাশ দিয়ে যাওয়ার সময় অগ্ন্যুৎপাতটির আলোকচিত্র গ্রহণ করে। এই প্রোবের পর্যবেক্ষণে আগ্নেয়গিরিটি থেকে উত্থিত একটি প্রকাণ্ড  উদ্গীরণ স্তম্ভ ধরা পড়ে। সেই সঙ্গে সূর্য থেকে আগত আলোয় স্পষ্টত দৃশ্যমান একটি সূত্রাকার বস্তুও দেখা যায়। সেটিকে এখনও পর্যন্ত ব্যাখ্যা করা সম্ভব হয়নি।

## আরও দেখুন
*পৃথিবী-বহিঃস্থ আগ্নেয়গিরিগুলির তালিকা
*ত্বষ্টৃ

## তথ্যসূত্র

## বহিঃসংযোগ
* 
* "VOLCANIC ACTIVITY AT TVASHTAR CATENA, IO", ''Lunar and Planetary Science XXXV (2004)''

বিষয়শ্রেণী:আইয়োর আগ্নেয়গিরি
বিষয়শ্রেণী:সক্রিয় আগ্নেয়গিরি
বিষয়শ্রেণী:আইয়োর পৃষ্ঠভাগের বৈশিষ্ট্য
বিষয়শ্রেণী:নিউ হোরাইজনস
লাইফ বিফোর লাইফ

***লাইফ বিফোর লাইফ: অ্যা সায়েন্টিফিক ইনভেস্টিগেশন অব চিল্ড্রেন্স মেমোরিজ অব প্রিভিয়াস লাইভস*** হল ২০০৫ সালে মনোচিকিৎসক জিম বি টাকারের(Tucker) লেখা একটি বই, যা ভার্জিনিয়া বিশ্ববিদ্যালয়ের ৪০ বছরেরও বেশি সময়ের পুনর্জন্ম গবেষণার একটি ওভারভিউ উপস্থাপন করে, অতীত জীবনের শিশুদের প্রতিবেদনে। স্মৃতি বইটিতে "জন্ম চিহ্ন এবং জন্মগত ত্রুটিগুলি নিয়েও আলোচনা করা হয়েছে যা একটি মৃত ব্যক্তির সাথে মেলে যাকে শিশু দ্বারা চিহ্নিত করা হয়"। বইটির মুখবন্ধ লিখেছেন ইয়ান স্টিভেনসন । 

এই বইটি দাবি করে যে চেতনাকে মস্তিষ্ক থেকে আলাদাভাবে বিবেচনা করা যেতে পারে, যা পুনর্জন্মের দাবির জন্য একটি ভিত্তি প্রদান করে। টাকার পুনর্জন্মের আপত্তি নিয়ে আলোচনা করেছেন : “এমন ব্যক্তিদের অভাব যারা আসলে অতীত জীবন মনে রাখার দাবি করে, স্মৃতির ভঙ্গুরতা, জনসংখ্যার বিস্ফোরণ, মন-শরীরের সমস্যা, প্রতারণা এবং অন্যান্য।” টাকার বলে যে পরীক্ষা করা ঘটনাগুলির কোনটিই নির্ভুল নয়, এবং "তথ্যদাতাদের দ্বারা ত্রুটিপূর্ণ স্মৃতি" বইটিতে পর্যালোচনা করা "অনেক মামলার জন্য সর্বোত্তম স্বাভাবিক ব্যাখ্যা" হিসাবে দেখা হয়। আলোচিত পুনর্জন্মের সংস্করণটি সাধারণত পুনর্জন্মের আশেপাশের সাধারণ ধর্মীয় বিশ্বাসের সাথে বেমানান, বিশেষত কর্মের সাথে সম্পর্কিত ।

*Life Before Life* has been reviewed in *Philosophical Practice*, and *[[:en:PsycCRITIQUES|PsycCRITIQUES]]*.

## তথ্যসূত্র

## বহিঃসংযোগ
*বইটির পর্যালোচনা 

বিষয়শ্রেণী:পুনর্জন্ম সম্পর্কিত গ্রন্থ
বিষয়শ্রেণী:পুনর্জন্ম গবেষণা
বিষয়শ্রেণী:মার্কিন অ-কল্পকাহিনী বই
রফিক-উম-মুনীর চৌধুরী

**রফিক-উম-মুনীর চৌধুরী** একজন বাংলাদেশি শিক্ষক এবং অনুবাদক। তিনি ঢাকা বিশ্ববিদ্যালয়ের আধুনিক ভাষা ইনস্টিটিউটের সহযোগী অধ্যাপক। অনুবাদে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

## জীবনী
রফিক-উম-মুনীর চৌধুরী চট্টগ্রামে জন্মগ্রহণ করেন। তার পৈতৃক নিবাস ফেনী জেলার সদর উপজেলার শর্শদি ইউনিয়নে হলেও শৈশব কাটিয়েছেন ঢাকার পুরানা পল্টনে। কুমিল্লা ক্যাডেট কলেজ থেকে উচ্চ মাধ্যমিক সম্পন্ন করে তিনি স্প্যানীয় ভাষা ও সাহিত্যে স্পেনের গ্রানাদা বিশ্ববিদ্যালয় থেকে স্নাতক সম্পন্ন করেন। পরে তুলনামূলক সাহিত্যে লন্ডন বিশ্ববিদ্যালয় থেকে স্নাতকোত্তর সম্পন্ন করেন।

কুমিল্লা ক্যাডেট কলেজে থাকাকালীন রফিক লেখালেখি শুরু করেন। পরবর্তীতে বিভিন্ন দৈনিকে প্রবন্ধ প্রকাশ করেন।

## ব্যক্তিগত জীবন
রফিক-উম-মুনীর চৌধুরী, নাজমুনের সাথে বিবাহ বন্ধনে আবদ্ধ হন এবং তাদের ৩ সন্তান রয়েছে, জাহরা, রিফাত এবং জুমানা।

## সাহিত্যকর্ম
* *আধুনিক লাতিন আমেরিকান গল্প*
* *আমার দুঃখভারাক্রান্ত বেশ্যাদের স্মৃতিকথা*

## পুরস্কার
* বাংলা একাডেমি সাহিত্য পুরস্কার (২০২১)

## তথ্যসূত্র

বিষয়শ্রেণী:চট্টগ্রাম জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের শিক্ষক
গোরা সর্বাধিকারী

**গোরা সর্বাধিকারী** (২৯ জুলাই ১৯৪১ – ১৯ জানুয়ারি ২০২২) ছিলেন  প্রখ্যাত ভারতীয় বাঙালি রবীন্দ্র সংগীত শিল্পী।

## প্রাথমিক জীবন ও শিক্ষা
১৯৪১ খ্রিস্টাব্দের ২৯শে জুলাই গোরা সর্বাধিকারী জন্মগ্রহণ করেন। তিনি ব্রিটিশ ভারতের অধুনা পশ্চিমবঙ্গের অবিভক্ত মেদিনীপুর জেলার ঝাড়গ্রামের বাসিন্দা ছিলেন। গায়ের রং ধবধবে ফর্সা হওয়ায় তার নাম রাখা হয়েছিল গোরা। ছোটবেলা থেকেই রবীন্দ্র সঙ্গীতের প্রতি তার আকর্ষণ ছিল। শান্তিনিকেতনে ঘুরতে এসে যখন জানলেন বিশ্বভারতীতে রবীন্দ্রসঙ্গীতের ভর্তি পরীক্ষা চলছে, তখন তিনি ইন্টারভিউতে উপস্থিত হন এবং উত্তীর্ণ হন। তার ডাক্তারী পড়তে জার্মানি যাওয়ার কথা ছিল, তবে রবীন্দ্রসঙ্গীতের প্রতি ভালোবাসার টানে তিনি জার্মানির বদলে এখানে থেকে যান। তিনি ২০ বৎসর বয়স থেকেই শান্তিনিকেতনে থাকতে শুরু করেন। তিনি সঙ্গীতভবনে শান্তিদেব ঘোষের অধীনে ভর্তি হন। আশ্রমকন্যা রবীন্দ্রনাথ ঠাকুরের স্নেহধন্যা *মোহর* তথা কণিকা বন্দ্যোপাধ্যায়ের নজরে আসেন। তার তালিমে তিনি রবীন্দ্র সঙ্গীত জগতে স্বনামধন্য শিল্পী হিসাবে খ্যাতি লাভ করেন। মোহরদির সঙ্গে তার নিবিড় সখ্যতা ও পারিবারিক বন্ধুত্ব গড়ে ওঠে। পরে তিনি  কণিকা বন্দ্যোপাধ্যায়ের স্মরণে 'কণিকা ধারা' নামে একটি সাংস্কৃতিক সংস্থা স্থাপন করেন, যার ধারা আজও অব্যাহত রয়েছে। কিংবদন্তি সুরকার সলিল চৌধুরীর সঙ্গীত পরিচালনায় তিনি প্রথম এবং মাত্র একবারই রবীন্দ্র সঙ্গীতের রেকর্ড করেন। সঙ্গীত বিন্যাস করেন সলিল চৌধুরীই। তার কণ্ঠে প্রথম গানটি ছিল *হাসি কেন নাই ও নয়নে*। তার কণ্ঠে গীত রবীন্দ্রসঙ্গীতের কয়েকটি হল-

* *জাগো অলস* 
* *দুয়ারে দাও মোরে রাখিয়া নিত্য কল্যাণ কাজে* 
* *তোমার এই মাধুরী ছাপিয়ে আকাশ* 
* *নাই যদি বা এলে*
* *চোখ যে ওদের ছুটে চলে গো*

শুধু রবীন্দ্রসঙ্গীতে নয়, অভিনয়েও বেশ দক্ষ ছিলেন তিনি। বিভিন্ন নাটকে নিয়মিত অংশগ্রহণ করতেন। পরবর্তীতে গোরা সর্বাধিকারী বিশ্বভারতীর সঙ্গীতভবনের অধ্যক্ষ হন। পরে তিনি বিশ্বভারতীর সর্বোচ্চ নীতিনির্ধারক কর্মসমিতির সদস্যও হয়েছিলেন।

## জীবনাবসান
গোরা সর্বাধিকারী পাঁচ বছর ধরে আলঝাইমার্স রোগে ভুগছিলেন। ২০২২ খ্রিস্টাব্দের ১৯শে জানুয়ারি, বুধবার শান্তিনিকেতনের এক বেসরকারি নার্সিংহোমে ৮০ বৎসর বয়সে তিনি শেষ নিঃশ্বাস ত্যাগ করেন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:ঝাড়গ্রাম জেলার ব্যক্তি
বিষয়শ্রেণী:রবীন্দ্রসঙ্গীত শিল্পী
সুফিয়া খাতুন

**সুফিয়া খাতুন** (১৯২২ - ২০২৩) ছিলেন একজন বাংলাদেশি লেখিকা। ‘আত্মজীবনী/স্মৃতিকথা/ভ্রমণকাহিনি’ শ্রেণীতে বিশেষ অবদানের জন্য তিনি ২০২১ সালের বাংলা একাডেমি সাহিত্য পুরস্কার অর্জন করেন।

## জীবনী
সুফিয়া খাতুন ১৯২২ সালের মে মাসে ময়মনসিংহে জন্মগ্রহণ করেন। তার আত্মজীবনীমূলক গ্রন্থ ‘জীবন নদীর বাঁকে বাঁকে’ ২০০৫ সালে প্রকাশিত হয়। ২০০৬ সালে শিশু-কিশোরদের জন্য রচনা করেন ‘সোনা ঝরা দিন’ নামে একটি গ্রন্থ। এছাড়াও ‘আপনভূবন’ নামে একটি কাব্যগ্রন্থ প্রকাশিত হয়েছে। এছাড়া তার দীর্ঘ প্রবাস জীবন নিয়ে লিখিত গ্রন্থের নাম ‘প্রবাসের প্রাপ্তি’ যা ২০১৪ সালে প্রকাশিত হয়। ২০১৮ সালে তার আরও একটি কাব্যগ্রন্থ প্রকাশিত হয় যার নাম ‘নারীর চোখে জল’।

## মৃত্যু
তিনি ২০২৩ খ্রিষ্টাব্দের ৭ই জানুয়ারি মৃত্যুবরণ করেন।

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:আত্মজীবনীতে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী লেখিকা
বিষয়শ্রেণী:বাঙালি লেখক
বিষয়শ্রেণী:ময়মনসিংহের ব্যক্তি
বিষয়শ্রেণী:২১শ শতাব্দীর বাংলাদেশী কবি
বিষয়শ্রেণী:বাংলাদেশী শতবর্ষী ব্যক্তি
বিষয়শ্রেণী:বাংলা ভাষার কবি
বিষয়শ্রেণী:বাংলাদেশী নারী কবি
মাউন্ট মঙ্গানুই

**মাউন্ট মঙ্গানুই** (, ) নিউজিল্যান্ডের তৌরাঙ্গাতে অবস্থিত একটি নগর। ১৯৮৮ পর্যন্ত এটি একটি আলাদা মহানগর ছিল।

## জনসংখ্যা

## খেলাধুলা

২০১৮ অনূর্ধ্ব-১৯ ক্রিকেট বিশ্বকাপ-এর আয়োজক দেশ ছিল নিউজিল্যান্ড। এই সুবাদে এখানকার বিখ্যাত ক্রিকেট স্টেডিয়াম বে ওভাল পরিচিতি পায়। এই স্টেডিয়ামটি ফাইনাল খেলা আয়োজন করেছিল। বর্তমানে এটি নিউজিল্যান্ড ক্রিকেট দলের নিয়মিত ঘরের মাঠ।

প্রতি বছর মাউন্ট মঙ্গানুইতে উত্তর আঞ্চলিক সার্ফ চ্যাম্পিয়নশিপ অনুষ্ঠিত হয়ে থাকে। এছাড়া নিউজিল্যান্ড অনূর্ধ্ব-১৪ জাতীয় সমুদ্র অ্যাথলেটিক চ্যাম্পিয়নশিপ, প্রো ভলিবল ট্যুর, পোর্ট অব তৌরাঙ্গা হাফ আয়রনম্যান ট্রায়াথলন আয়োজন করে এই শহরটি।

## জলবায়ু
জলবায়ু মোটামুটি উপক্রান্তীয়:

* গ্রীষ্মকালীন = ২০&nbsp;°সে. / ৩০&nbsp;°সে. ( জানু/ফেব্রু )
* শীতকালীন = ১০&nbsp;°সে. / ১৫&nbsp;°সে.  ( জুন/জুলাই )
* গড় তুষারপাত  = ১২/বছর ( −১&nbsp;°সে. থেকে −২&nbsp;°সে. )

* গড় বৃষ্টিপাত = ১২৮০ মিমি/বছর 
* সূর্যের রোদ = সর্বনিম্ন ২২০০ ঘণ্টা/বছর
* সমুদ্র সৈকতে তাপমাত্রা (গড়)
** গ্রীষ্মকালীন = ২১&nbsp;°সে.
** শীতকালীন = ১৪&nbsp;°সে.

## শিক্ষা
১ থেকে ৬ বছরের শিশুদের জন্য মাউন্ট মঙ্গানুই প্রাথমিক বিদ্যালয় গুরুত্বপূর্ণ। এটি একটি কো-এডুকেশনাল প্রাথমিক বিদ্যালয়।

এছাড়া মাউন্ট মঙ্গানুই কলেজ ও মাউন্ট মঙ্গানুই ইন্টারমিডিয়েট গুরুত্বপূর্ণ শিক্ষা প্রতিষ্ঠান।

## তথ্যসূত্র

## বহিঃসংযোগ
*মাউন্ট মঙ্গানুই পর্যটন ওয়েবসাইট

বিষয়শ্রেণী:নিউজিল্যান্ডের উপদ্বীপ
কল্যাণ মিত্র

**কল্যাণ মিত্র** (১৯৩৯ - অজানা) বাংলাদেশের সাহিত্যিক, অভিনেতা, নির্দেশক ও নাট্যকার ছিলেন। নাটকে বিশেষ অবদানের জন্য তিনি ১৯৭২ সালে বাংলা একাডেমি পুরস্কার পান। তিনি মৃত্যুবরণ করেছেন।

## কর্মজীবনী
কল্যাণ মিত্র ১৯৩৯ সালে কুষ্টিয়ায় জন্মগ্রহণ করেন। ২০ শতকের ৬০ ও ৭০ এর দশকে তার নাটক মঞ্চে ও বেতারে পরিবেশিত হয়। তার অধিকাংশ নাটক বগুড়া থেকে প্রকাশিত হয়। সামাজিক নাটকে তিনি যুক্ত থাকলেও বাংলাদেশের মুক্তিযুদ্ধের নাটক লিখেছেন। ১৯৭১ সালে স্বাধীন বাংলা বেতার কেন্দ্র থেকে তার লেখা ব্যঙ্গনাটক ***জল্লাদের দরবারে***'মীরজাফরের রোজনামচা'*'<nowiki/>'<nowiki/>* বেশ আলোড়ন সৃষ্টি করে। অনেকটা কলকাতার ঢংয়ে তিনি নাটকের চরিত্র নির্মাণ, ঘটনা বিন্যাস করতেন।

## গ্রন্থ তালিকা

## পুরস্কার ও সম্মাননা

* বাংলা একাডেমী সাহিত্য পুরস্কার (১৯৭২) 
* প্রবাহ নাট্যগোষ্ঠীর পুরস্কার
* লোক নাট্যদল স্বর্ণপদক (২০১৯) 

## তথ্যসূত্র

## বহিঃসংযোগ

* বাংলাপিডিয়ায় –কল্যাণ মিত্র

বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী
বিষয়শ্রেণী:১৯৩৯-এ জন্ম
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী নাট্যকার
বিষয়শ্রেণী:কুষ্টিয়ার লেখক
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:কুষ্টিয়া হাই স্কুলের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী পুরুষ লেখক
কুয়ামে বোতুয়ে

**জঁ ফিয়াক্রে কুয়ামে বোতুয়ে** (; জন্ম: ১০ সেপ্টেম্বর ২০০২; **কুয়ামে বোতুয়ে** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব আজক্সিও এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০২০–২১ মৌসুমে, ফরাসি ক্লাব আজক্সিওর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৯ সালে, বোতুয়ে বুর্কিনা ফাসো অনূর্ধ্ব-২০ দলের হয়ে বুর্কিনা ফাসোর বয়সভিত্তিক পর্যায়ে অভিষেক করেছিলেন। প্রায় ২ বছর যাবত বুর্কিনা ফাসোর বয়সভিত্তিক দলের হয়ে খেলার পর, তিনি ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
জঁ ফিয়াক্রে কুয়ামে বোতুয়ে ২০০২ সালের ১০ই সেপ্টেম্বর তারিখে কোত দিভোয়ারের আবিজানে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বোতুয়ে বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।

২০২১ সালের ৭ই সেপ্টেম্বর তারিখে, ১৮ বছর, ১১ মাস ও ২৮ দিন বয়সে, ডান পায়ে ফুটবল খেলায় পারদর্শী বোতুয়ে আলজেরিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় আব্দুল তাপসোবার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে বোতুয়ে সর্বমোট ৩ ম্যাচে অংশগ্রহণ করেছেন।

বোতুয়ে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আবিজানের ব্যক্তি
বিষয়শ্রেণী:আবিজানের ক্রীড়াবিদ
বিষয়শ্রেণী:বুর্কিনাবি বংশোদ্ভূত আইভোরীয় ব্যক্তি
বিষয়শ্রেণী:বংশানুক্রমে বুর্কিনা ফাসোর নাগরিক
বিষয়শ্রেণী:বুর্কিনাবি বংশোদ্ভূত ক্রীড়াবিদ
বিষয়শ্রেণী:আইভোরীয় ফুটবলার
বিষয়শ্রেণী:বুর্কিনাবি ফুটবলার
বিষয়শ্রেণী:অ্যাথলেটিক ক্লাব আজাক্সিওয়ের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:বুর্কিনা ফাসোর আন্তর্জাতিক যুব ফুটবলার
বিষয়শ্রেণী:বুর্কিনা ফাসোর অনূর্ধ্ব-২০ আন্তর্জাতিক ফুটবলার
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:আইভোরীয় প্রবাসী ফুটবলার
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:ফ্রান্সে আইভোরীয় প্রবাসী ক্রীড়াবিদ
বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:ফ্রান্সে বুর্কিনাবি প্রবাসী
বিষয়শ্রেণী:ফ্রান্সে আইভোরীয় প্রবাসী
বিষয়শ্রেণী:পুরুষ ফুটবল আক্রমণভাগের খেলোয়াড়
আইবার্ক পেকচান

**আইবার্ক পেকচান** (২২ মে ১৯৭০ – ২৪ জানুয়ারি ২০২২) একজন তুর্কি অভিনেতা এবং প্রাক্তন বেসামরিক কর্মচারী, রাজনীতিবিদ এবং শ্রমিক ছিলেন।

## কর্মজীবন
আইবার্ক পেকচান ২২ মে ১৯৭০ সালে মেরসিনে জন্মগ্রহণ করেন। তার শৈশব এবং যৌবন কাটিয়েছেন আদানা এবং তার জন্মস্থানে। আদানা এবং মারসিনের উচ্চ বিদ্যালয়ে তার প্রাথমিক ও মাধ্যমিক শিক্ষা অধ্যয়ন করেন। তিনি মারসিন ইউনিভার্সিটি ফ্যাকাল্টি অফ ফাইন আর্টস, থিয়েটার বিভাগ থেকে স্নাতক হন। তিনি ছিলেন একজন শ্রমিক, একজন সরকারি কর্মচারী এবং একজন শিক্ষক। তিনি ১৯৯১ সালে সোশ্যাল ডেমোক্রেটিক পপুলিস্ট পার্টির একজন রাজনৈতিক সদস্য ছিলেন।  ২০০১ সালে তিনি একজন সরকারি কর্মচারী হিসাবে পদত্যাগ করেন। ইস্তাম্বুলে স্থায়ী হন এবং একজন টিভি এবং চলচ্চিত্র অভিনেতা হন।

### ২০০১-২০১৫
আইবার্ক পেকচান ২০১০ সালে তার চলচ্চিত্র *Saç* জাতীয় ও আন্তর্জাতিক চলচ্চিত্র উৎসবে পুরস্কার পায়। তিনি আঙ্কারা আন্তর্জাতিক চলচ্চিত্র উৎসবে সেরা সহ-অভিনেতার পুরস্কার পান। যিনি এ পর্যন্ত অনেক চলচ্চিত্র এবং সিরিজে অভিনয় করেছেন, জনপ্রিয় টিভি-সিরিজ ''দিরিলিস:'' এরতুগ্রুল-এ আর্তুক বে- এর ভূমিকায় অভিনয় করেছেন।

## পুরস্কার এবং মনোনয়ন

## মৃত্যু
আইবার্ক পেকচান ২৪ জানুয়ারি ২০২২ সালে ফুসফুস ক্যান্সারে আক্রান্ত হয়ে মৃত্যুবরণ করেন।

## তথ্যসূত্র

## বহিঃসংযোগ

* আইএমডিবিতে -
* ইন্সটাগ্রামে -আইবার্ক পেকচান

বিষয়শ্রেণী:১৯৭০-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:তুর্কি ব্যক্তি
বিষয়শ্রেণী:তুর্কি চলচ্চিত্র অভিনেতা
বিষয়শ্রেণী:তুর্কি টেলিভিশন অভিনেতা
প্রমিথিউস (আগ্নেয়গিরি)

**প্রমিথিউস** (ইংরেজি: Prometheus) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। এটি আইয়োর বৃহস্পতি-বিপরীতমুখী গোলার্ধে  স্থানাংকে অবস্থিত।

প্রমিথিউস গঠিত হয়েছে **প্রমিথিউস প্যাটারা** (ইংরেজি: Prometheus Patera) নামে পরিচিত একটি -চওড়া আগ্নেয় জ্বালামুখ এবং একটি -দীর্ঘ মিশ্র লাভা প্রবাহ নিয়ে। দু’টিকেই ঘিরে রয়েছে লালচে সালফার এবং বৃত্তাকার, উজ্জ্বল সালফার ডাইঅক্সাইড আগ্নেয় স্তম্ভ সঞ্চয়।  ১৯৭৯ সালের মার্চ মাসে *[[ভয়েজার ১]]* মহাকাশযান থেকে গৃহীত আলোকচিত্রে আগ্নেয়গিরিটি প্রথম পর্যবেক্ষিত হয়। সেই বছরই পরে ইন্টারন্যাশনাল অ্যাস্ট্রোনমিক্যাল ইউনিয়ন গ্রিক অগ্নিদেবতা প্রমিথিউসের নামানুসারে এটির নামকরণ করে।

প্রমিথিউস একটি সক্রিয় আগ্নেয়গিরি অন্ততপক্ষে ১৯৭৯ সালে *ভয়েজার ১* মহাকাশযানের অতিক্রমণ কাল থেকে এই আগ্নেয়গিরিতে অগ্ন্যুৎপাত ঘটে আসছে। *ভয়েজার* মহাকাশযানগুলির অতিক্রমণ কাল এবং *[[গ্যালিলিও (মহাকাশযান)|গ্যালিলিও]]* মহাকাশযানের প্রথম পর্যবেক্ষণগুলির মধ্যবর্তী সময়ে এখানে একটি  প্রবাহক্ষেত্র গড়ে উঠেছে। পরবর্তীকালে *গ্যালিলিও* পর্যবেক্ষণের মাধ্যমে জানা যায় যে এই প্রবাহক্ষেত্রটিতে অসংখ্য ছোটো ছোটো নির্গমস্থল রয়েছে, যেগুলি বিশেষভাবে দেখা যায় প্রবাহক্ষেত্রটির পশ্চিম সীমায়।

প্রমিথিউসে দু’টি আগ্নেয় উদ্গীরণ স্তম্ভ দেখা যায়: প্রবাহক্ষেত্রটির পূর্ব সীমায় একটি ছোটো সালফার-সমৃদ্ধ উদ্গীরণ স্তম্ভ ম্যাগমা-উৎসের ছিদ্রটি থেকে উৎক্ষিপ্ত হয়েছে এবং একটি -দীর্ঘ, -সমৃদ্ধ ধূলির স্তম্ভ উৎক্ষিপ্ত হয়েছে অপর প্রান্তের সক্রিয় প্রবাহমুখ থেকে। প্রথমটি প্রমিথিউস প্রবাহক্ষেত্রের পূর্ব দিকে একটি বিকীর্ণ, লাল সঞ্চয় সৃষ্টি করেছে। দ্বিতীয়টি সমগ্র আগ্নেয়গিরি ও লাভা প্রবাহটিকে ঘিরে একটি উজ্জ্বল, বৃত্তাকার সঞ্চয় গড়ে তুলেছে। যখন প্রবাহক্ষেত্রের পশ্চিম প্রান্তে লাভা সালফার ডাইঅক্সাইড হিমকে আচ্ছাদিত করে তাকে উত্তপ্ত ও বাষ্পীভূত করেছে তখন -সমৃদ্ধ স্তম্ভটি উৎপন্ন হয়েছে। বিভিন্ন নির্গমস্থলে এটি সম্পন্ন হয় দৃশ্যমান ধূলির স্তম্ভের জজ্য গ্যাস ও ধূলি উৎপাদন করে।  প্রমিথিউসের স্তম্ভটি উভয় *ভয়েজার* মহাকাশযান, *গ্যালিলিও* ও *[[নিউ হোরাইজনস]]* থেকে পর্যবেক্ষিত হয়েছে এবং প্রতিটি মহাকাশযানই এটির আলোকচিত্র গ্রহণের সুযোগ পেয়েছে।

## তথ্যসূত্র

বিষয়শ্রেণী:আইয়োর আগ্নেয়গিরি
বিষয়শ্রেণী:প্রমিথিউস
বিষয়শ্রেণী:সক্রিয় আগ্নেয়গিরি
দেওয়ান আব্দুল কাদির

**দেওয়ান আব্দুল কাদির** একজন বাংলাদেশী শিক্ষাবিদ এবং মহাকাশ ও আবহাওয়া বিজ্ঞানী। তিনি মানিকগঞ্জে অবস্থিত বেসরকারি বিশ্ববিদ্যালয়, এনপিআই ইউনিভার্সিটি অব বাংলাদেশের সাবেক উপাচার্য।

## শিক্ষা
তিনি পদার্থ বিজ্ঞানে স্নাতক ও স্নাতকোত্তর ডিগ্রিধারী। মস্কো স্টেট বিশ্ববিদ্যালয় থেকে আবহাওয়া ও জলবায়ু বিজ্ঞানে পিএইচডি ডিগ্রি অর্জন করেন তিনি।

## কর্মজীবন
আব্দুল কাদির বাংলাদেশ মহাকাশ গবেষণা ও দূর অনুধাবন প্রতিষ্ঠান (স্পারসো)-তে কাজ করেছেন। সেখানে কর্মরত অবস্থায় তিনি যুক্তরাষ্ট্রের মেরিল্যান্ডে অবস্থিত নাসার গবেষণা প্রতিষ্ঠান গডার্ড স্পেস ফ্লাইট সেন্টার এবং লুইজিয়ানা স্টেট ইউনিভার্সিটিতে উচ্চতর প্রশিক্ষণ গ্রহণ ও পোস্ট ডক্টরাল পর্যায়ে গবেষণা করেন। এছাড়া এক দশকের বেশি সময় তিনি উত্তরা ইউনিভার্সিটির পদার্থ বিজ্ঞান বিভাগে অধ্যাপক এবং বিভাগীয় সভাপতির দায়িত্ব পালন করেছেন।

দেওয়ান আব্দুল কাদির ২০১৮ সালের ৮ মার্চ থেকে ২০২২ সালের ৭ মার্চ পর্যন্ত মানিকগঞ্জে অবস্থিত বেসরকারি বিশ্ববিদ্যালয়, এনপিআই ইউনিভার্সিটি অব বাংলাদেশের উপাচার্য হিসেবে দায়িত্ব পালন করেন।

## আরও দেখুন
* বাংলাদেশ মহাকাশ গবেষণা ও দূর অনুধাবন প্রতিষ্ঠান

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:এনপিআই ইউনিভার্সিটি অব বাংলাদেশের উপাচার্য
কুষ্টিয়া জেলা সুইমিংপুল

**কুষ্টিয়া জেলা সুইমিংপুল** ২০১৭ সাল হতে সক্রীয় বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি কুষ্টিয়া জেলা স্টেডিয়ামের সীমার মধ্যে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় কুষ্টিয়া জেলা ক্রীড়া সংস্থার তত্ত্বাবধায়নে রয়েছে।

## নির্মাণ ইতিহাস
২০১৩ সালে পুল নির্মাণের পরিকল্পনা করা হয়। ২০১৪ সালের ৩০ মার্চ কুষ্টিয়া স্টেডিয়ামের সীমার মাঝে জাতীয় ক্রীড়া পরিষদের উদ্যোগে সুইমিংপুলটির নির্মাণ শুরু হয়। ২০১৬ সালের ২৮ ডিসেম্বর এটির নির্মাণ সম্পন্ন হয়। ২০১৭ সালের ২৫ এপ্রিল সাতাঁরুদের ক্রীড়া ও প্রশিক্ষণের জন্য উদ্বোধন ও সক্রীয় করা হয়। প্রকল্পটির নির্মাণ সম্পন্ন করতে ৮ কোটি ৭৮ লাখ ৩৮ হাজার টাকা ব্যয় হয়।

## কাঠামো
কুষ্টিয়া জেলা সুইমিংপুল দোতলা প্যাভিলিয়ন, পাঁচ ধাপবিশিষ্ট সাধারণ গ্যালারি, সংযোগ সড়ক, গভীর নলকূপ, পুলের পানি ছাঁকনির মাধ্যমে পরিষ্কার রাখার মত কাঠামো যুক্ত। এটি খোলা আকাশের নীচে উন্মুক্ত সুইমিংপুল।

## তথ্যসূত্র

বিষয়শ্রেণী:বাংলাদেশের সুইমিংপুল
বিষয়শ্রেণী:কুষ্টিয়ায় ক্রীড়া
বিষয়শ্রেণী:২০১৭-এ বাংলাদেশে প্রতিষ্ঠিত
বিষয়শ্রেণী:খুলনা বিভাগের ভবন ও স্থাপনা
বিষয়শ্রেণী:কুষ্টিয়ার ভবন ও স্থাপনা
ময়মনসিংহ জেলা সুইমিংপুল

**ময়মনসিংহ জেলা সুইমিংপুল** ২০০৯ সাল হতে সক্রীয় বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি ময়মনসিংহ শহরের কাচিঝুলিতে টাঙ্গাইল বাস স্ট্যান্ডের পেছনে রফিকউদ্দিন ভূইয়া স্টেডিয়াম সীমার মধ্যে অবস্থিত। এটি জেলার একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় ময়মনসিংহ জেলা ক্রীড়া সংস্থার তত্ত্বাবধায়নে রয়েছে।

## নির্মাণ ইতিহাস
২০০১ সালে জমি গ্রহণ ও নির্মাণের জন্য ফলক স্থাপন হলেও ২০০৫ সালে ময়মনসিংহ স্টেডিয়ামের সীমার মাঝে জাতীয় ক্রীড়া পরিষদের উদ্যোগে সুইমিংপুলটির নির্মাণ শুরু হয়। ২০০৮ সালে এটির নির্মাণ সম্পন্ন ও হস্তান্তর ঘটে। ২০০৯ সাল হতে স্থানীয় সাঁতারুদের প্রশিক্ষণ শুরুর মাধ্যমে এটি সক্রীয় ব্যবহারের জন্য উদ্বোধন করা হয়। প্রকল্পটির নির্মাণ সম্পন্ন করতে ৩ কোটি ২৮ লাখ টাকা ব্যয় হয়।

## কাঠামো
এটি খোলা আকাশের নিচে উন্মুক্ত সুইমিংপুল। এটির আয়তন ৫০X২৫ বর্গ মিটার। পুলটির দুপাশে গ্যালারি নেই।

## তথ্যসূত্র

বিষয়শ্রেণী:বাংলাদেশের সুইমিংপুল
বিষয়শ্রেণী:ময়মনসিংহ জেলা
বিষয়শ্রেণী:২০০৯-এ বাংলাদেশে প্রতিষ্ঠিত
রাবেতায়ে মাদারিসে ইসলামিয়া আরাবিয়া

**রাবেতায়ে মাদারিসে ইসলামিয়া আরাবিয়া** () ভারতের সর্ববৃহৎ ইসলামি শিক্ষা প্রতিষ্ঠান দারুল উলুম দেওবন্দের অধিভুক্ত মাদ্রাসা সমূহের একটি সর্বভারতীয় সংগঠন। ১৯৯৫ সালে এই সংগঠনটি প্রতিষ্ঠিত হয়। ২০১৮ সালের তথ্যানুযায়ী, এই সংগঠনের অধীনে তিন সহস্রাধিক মাদ্রাসা রয়েছে। যদিও এই সংগঠনটি প্রতিষ্ঠা হওয়ার পূর্বে মাদ্রাসাগুলো দারুল উলুম দেওবন্দের সাথে অনানুষ্ঠানিকভাবে যুক্ত ছিল। এই সংগঠনের বর্তমান সভাপতি আবুল কাসেম নোমানী এবং মহাসচিব শওকত আলী কাসেমী। ২০১৩ সালে পশ্চিমবঙ্গের মন্ত্রী সিদ্দিকুল্লাহ চৌধুরীর দেওয়া তথ্যমতে, শুধুমাত্র পশ্চিমবঙ্গে সংগঠনটির অধীনে প্রায় ১০ হাজার মক্তব এবং ৮০০ মাদ্রাসা রয়েছে।

## ইতিহাস
### গঠন
[থাম্ব|[দারুল উলুম দেওবন্দ]]
১৮৫৭ সালে ব্রিটিশদের বিরুদ্ধে মহাবিদ্রোহ ব্যর্থ হওয়ার পর তার ক্ষতিপূরণের অংশ হিসেবে ১৮৬৬ সালে দারুল উলুম দেওবন্দ প্রতিষ্ঠিত হয়। পরবর্তীতে দারুল উলুম দেওবন্দের অনুকরণে শত শত মাদ্রাসা গড়ে উঠে। বিভিন্ন ইস্যুতে মাদ্রাসাসমূহের মধ্যে ঘন ঘন মতপার্থক্যের কারণে সমস্ত মাদ্রাসার মা হিসেবে দারুল উলুম দেওবন্দ ১৯৯৫ সালে রাবেতায়ে মাদারিসে ইসলামিয়া আরাবিয়া নামে মাদ্রাসা সমূহের একটি যৌথ প্ল্যাটফর্ম গঠন করে। এই সংগঠনটি মাদ্রাসা শিক্ষার বিরুদ্ধে ষড়যন্ত্র মোকাবিলা, পাঠ্যক্রম সম্পর্কিত বিষয় এবং মাদ্রাসার উন্নয়ন সহ বিভিন্ন বিষয়ে কাজ করে।

দারুল উলুম দেওবন্দের মজলিসে শূরার ১০ জন, ১০ জন জ্যেষ্ঠ শিক্ষক এবং সংযুক্ত মাদ্রাসার ৩১ জন সদস্য, মোট ৫১ জন সদস্য নিয়ে সংগঠনটির নির্বাহী কমিটি গঠিত। প্রতিটি প্রদেশে একজন সভাপতি রয়েছে। প্রতিটি মাদ্রাসার সদস্যদের সমন্বয়ে একটি সাধারণ পরিষদ রয়েছে। প্রতিষ্ঠার পর থেকে সংগঠনটি কয়েক ডজন বৃহৎ সম্মেলনের আয়োজন করেছে।

### কেন্দ্রীয় মাদ্রাসা বোর্ড
২০০৭ সালে ভারত সরকারের শিক্ষা মন্ত্রণালয় মাদ্রাসা সমূহের সমন্বয়ে দারুল উলুম দেওবন্দকে একটি কেন্দ্রীয় মাদ্রাসা বোর্ড গঠনের প্রস্তাব দেয়। প্রস্তাবটি নিয়ে আলোচনার জন্য ২০০৭ সালের ১৩ ও ১৪ মার্চ একটি সর্বভারতীয় সম্মেলন আহ্বান করা হয়। এই সম্মেলনে ৩০০০ মাদ্রাসার ৩৫০০ প্রতিনিধি যোগদান করেছিল। সম্মেলনে সর্বসম্মতিক্রমে ভারত সরকারের অধীনে কেন্দ্রীয় মাদ্রাসা বোর্ড গঠনের প্রস্তাবকে প্রত্যাখ্যান করা সহ সরকারের যেকোনো ধরনের নিয়ন্ত্রণ প্রচেষ্টার বিরোধিতা করা হয়। সম্মেলনের পরের দিন শিক্ষা মন্ত্রণালয়ের একটি খবর প্রকাশিত হয়, যেখানে বলা হয়, সরকারের কেন্দ্রীয় মাদ্রাসা বোর্ড প্রতিষ্ঠার কোনো পরিকল্পনা নেই।

### সরকারি সাহায্য প্রত্যাখ্যান
সংগঠনটি বারবার সরকারের যেকোনো ধরনের সহায়তার প্রস্তাবকে প্রত্যাখ্যান করেছে। ২০১৫ সালে নরেন্দ্র মোদী মাদ্রাসা শিক্ষার আধুনিকায়নের জন্য ১০০ কোটি রূপির বাজেট বরাদ্দ করে। সংগঠনটি ৪০০০ সদস্য নিয়ে ২০১৫ সালের ২৩–২৪ মার্চ একটি সম্মেলন আহ্বান করে নরেন্দ্র মোদীর এই বাজেট গ্রহণ থেকে বিরত থাকে। ২০১৮ সালে পুনরায় এরকম আরেকটি প্রস্তাবকে ফিরিয়ে দেওয়া হয়। কারণ হিসেবে সংগঠনটির নেতারা মুহাম্মদ কাসেম নানুতুবির প্রণীত দারুল উলুম দেওবন্দের মূলনীতির কথা উল্লেখ করে।

## আরও দেখুন
* দেওবন্দি সংগঠনের তালিকা

## তথ্যসূত্র
### উদ্ধৃতি

### গ্রন্থপঞ্জি

* 

## বহিঃসংযোগ
* রাবেতায়ে মাদারিসে ইসলামিয়া আরাবিয়ার একটি প্রতিবেদন

বিষয়শ্রেণী:১৯৯৫-এ প্রতিষ্ঠিত
বিষয়শ্রেণী:দেওবন্দি সংগঠন
বিষয়শ্রেণী:দারুল উলুম দেওবন্দ সংশ্লিষ্ট সংগঠন
বিষয়শ্রেণী:ভারতে ধর্মীয় শিক্ষা
দঙ্গো উয়াত্তারা

**দঙ্গো আবু বকর ফয়সাল উয়াত্তারা** (; জন্ম: ১১ ফেব্রুয়ারি ২০০২; **দঙ্গো উয়াত্তারা** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে ফরাসি ক্লাব লরিয়াঁ এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।

২০১৯–২০ মৌসুমে, বুর্কিনাবি ক্লাব মেজেস্টিকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মেজেস্টিকের হয়ে মাত্র এক মৌসুমে ১১ ম্যাচে ৫টি গোল করার পর ২০২০–২১ মৌসুমে তিনি ফরাসি ক্লাব লরিয়াঁয় যোগদান করেছেন।

দঙ্গো ২০২১ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
দঙ্গো আবু বকর ফয়সাল উয়াত্তারা ২০০২ সালের ১১ই ফেব্রুয়ারি তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০২১ সালের ৩০শে ডিসেম্বর তারিখে, ১৯&nbsp;বছর, ১০&nbsp;মাস ও ১৯&nbsp;দিন বয়সে, বাম পায়ে ফুটবল খেলায় পারদর্শী দঙ্গো মৌরিতানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। উক্ত ম্যাচের ৪৬তম মিনিটে আক্রমণভাগের খেলোয়াড় জিব্রিল উয়াত্তারার বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি ০–০ গোলে ড্র করেছিল। বুর্কিনা ফাসোর হয়ে অভিষেকের বছরে দঙ্গো সর্বমোট ১ ম্যাচে অংশগ্রহণ করেছেন।

দঙ্গো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়াগাদুগুর ব্যক্তি
বিষয়শ্রেণী:ওয়াগাদুগুর ক্রীড়াবিদ
বিষয়শ্রেণী:বুর্কিনাবি ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:মেজেস্টিক ফুটবল ক্লাবের খেলোয়াড়
বিষয়শ্রেণী:ফুটবল ক্লাব লরিয়াঁ বি-এর খেলোয়াড়
বিষয়শ্রেণী:ফুটবল ক্লাব লরিয়াঁর খেলোয়াড়
বিষয়শ্রেণী:বুর্কিনাবি প্রিমিয়ার লিগের খেলোয়াড়
বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:বুর্কিনাবি প্রবাসী ফুটবলার
বিষয়শ্রেণী:ফ্রান্সে বুর্কিনাবি প্রবাসী ক্রীড়াবিদ
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:এএফসি বোর্নমাথের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:২০২৩ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল উইঙ্গার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ব্রেন্টফোর্ড ফুটবল ক্লাবের খেলোয়াড়
বরিশাল জেলা সুইমিংপুল

**বরিশাল জেলা সুইমিংপুল** ২০০০ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি বরিশাল শহরের চাঁদমারী এলাকায় শহীদ আব্দুর রব সেরনিয়াবাত স্টেডিয়াম সীমার মধ্যে উত্তরপাশে অবস্থিত। এটি জেলা ও বরিশাল বিভাগের একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় বরিশাল জেলা ক্রীড়া সংস্থার তত্ত্বাবধায়নে রয়েছে।

## নির্মাণ ইতিহাস
১৯৯৭ সালের ১ জুন বরিশাল স্টেডিয়ামের সীমার মাঝে জাতীয় ক্রীড়া পরিষদের উদ্যোগে *এন হক অ্যান্ড সন্স*  পুলের নির্মাণ শুরু করে। একই বছর অক্টোবরে কাজ শেষ হয়। ২০০০ সালের ১১ এপ্রিল এটি সক্রীয় ব্যবহারের জন্য উদ্বোধন করা হয়। প্রকল্পটির নির্মাণ সম্পন্ন করতে ৩ কোটি ৭৫ লাখ টাকা ব্যয় হয়। ত্রুটিপূর্ণ নির্মাণের কারণে পুলটি ব্যবহার করা হয়নি ২০২২ সালের জানুয়ারিতে বরিশাল স্টেডিয়ামের উন্নয়ন কাজে সুইমিংপুল সংস্কার অন্তর্ভূক্ত করা হয়। এটির জন্য দেড় কোটি টাকা বরাদ্দ হয়।

## কাঠামো
এটি খোলা আকাশের নীচে উন্মুক্ত সুইমিংপুল। পানি ধারণ ক্ষমতা ৪ লাখ ৩২ হাজার গ্যালন।

## তথ্যসূত্র

বিষয়শ্রেণী:বাংলাদেশের সুইমিংপুল
বিষয়শ্রেণী:বরিশাল জেলা
বিষয়শ্রেণী:২০০০-এ বাংলাদেশে প্রতিষ্ঠিত
বিষয়শ্রেণী:বরিশাল বিভাগের ক্রীড়া মাঠ
চাঁপাইনবাবগঞ্জ জেলা সুইমিংপুল

**চাঁপাইনবাবগঞ্জ জেলা সুইমিংপুল** ২০১১ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি চাঁপাই নবাবগঞ্জ জেলায় চাঁপাই নবাবগঞ্জ পৌরসভার বীরশ্রেষ্ঠ ক্যাপ্টেন মহিউদ্দীন জাহাঙ্গীর সেতু সংলগ্ন পিটিআই ভিআইপি সড়কে রেহাইচর মৌজায় অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় চাঁপাইনবাবগঞ্জে জেলা ক্রীড়া সংস্থার তত্ত্বাবধায়নে রয়েছে।  এটি চাঁপাইনবাবগঞ্জ জেলার উপজেলা বয়স ভিত্তিক সাঁতার প্রতিযোগিতা ও প্রশিক্ষণের জন্য ব্যবহার করা হয়।

## নির্মাণ ইতিহাস
২০০৬ সালের জুন মাসে জাতীয় ক্রীড়া পরিষদ শহরের রেহাইচর মৌজায় নতুন স্টেডিয়াম ও সুইমিংপুল নির্মাণের জন্য আট একর জমি ২ কোটি টাকা মূল্যে অধিগ্রহণ করে। সেপ্টেম্বর, ২০০৬ হতে ঠিকাদার প্রতিষ্ঠান টি এন্টারপ্রাইজ অ্যান্ড আবু হোসেন তোজাম্মেল হক জয়েন্ট ভেঞ্চার নির্মাণ কাজ শুরু করে। ২০১০ সালে নির্মাণ কাজ শেষ হলে জাতীয় ক্রীড়া পরিষদ জেলা ক্রীড়া সংস্থার কাছে নবনির্মিত স্টেডিয়াম ও সুইমিংপুল বুঝিয়ে দেয়। এটি খোলা আকাশের নীচে উন্মুক্ত সুইমিংপুল। নির্মাণ শেষে ২০১১ সালে এটির উদ্বোধন করা হয়। প্রকল্পটির নির্মাণ সম্পন্ন করতে ১.৫ কোটি টাকা ব্যয় হয়।

## তথ্যসূত্র

বিষয়শ্রেণী:বাংলাদেশের সুইমিংপুল
বিষয়শ্রেণী:চাঁপাইনবাবগঞ্জ জেলা
বিষয়শ্রেণী:২০১১-এ বাংলাদেশে প্রতিষ্ঠিত
বিষয়শ্রেণী:চাঁপাইনবাবগঞ্জের ক্রীড়া অনুষ্ঠানস্থল
মাযহাব কী ও কেন?

***মাযহাব কী ও কেন?*** () পাকিস্তানি দেওবন্দি ইসলামি পণ্ডিত মুহাম্মদ তাকি উসমানির রচিত মাযহাব বিষয়ক একটি গবেষণা গ্রন্থ। এটি ১৯৭৬ সালে প্রকাশিত হয়। গ্রন্থটির উর্দু নাম *"তাকলিদ কি শরয়ি হাইসিয়াত*" যার অর্থ শরিয়তের দৃষ্টিতে তাকলিদ। এই গ্রন্থে লেখক শরিয়তের আলোকে মাযহাব ও তাকলিদের বাস্তবতা, প্রামাণ্যতা ও এ সম্পর্কে বিভিন্ন সন্দেহের নিরসন করেছেন। "*মাযহাব কী ও কেন?*" নামে গ্রন্থটির বঙ্গানুবাদ করেছেন আবু তাহের মিসবাহ। বাংলা ভাষায় এধরনের প্রামাণ্য গ্রন্থ এটিই প্রথম। গ্রন্থটির ইংরেজি অনুবাদ "*The Legal Status of Following a Madhab*"। এর ইংরেজি অনুবাদক মুহাম্মদ আমিন খোলভাদিয়া।

## প্রেক্ষাপট
১৯৬০-এর দশকে পাকিস্তানে মাযহাব ও তাকলিদ বিষয়ে একটি বিতর্কের সূচনা হয়। ১৯৬৩ সালে পাকিস্তানের করাচি থেকে প্রকাশিত *ফারান* সাময়িকীর সম্পাদক মাহের আল কাদেরী মুহাম্মদ তাকি উসমানিকে এই বিষয়ে একটি তথ্যনির্ভর ও বস্তুনিষ্ঠ প্রবন্ধ লেখার অনুরোধ করেন। অনুরোধের পরিপ্রেক্ষিতে উসমানি এই বিষয়ে একটি প্রবন্ধ লিখেন যা *ফারান* সাময়িকীর মে সংখ্যায় প্রকাশিত হয়। পরবর্তীতে প্রবন্ধটি আরও বিভিন্ন প্রকাশনায় স্থান লাভ করে। প্রবন্ধটি প্রকাশের ১৩ বছর পর মুহাম্মদ তাকি উসমানি প্রবন্ধটি নিয়ে পুনরায় কাজ শুরু করেন এবং প্রবন্ধটিকে আরও পূর্ণাঙ্গ অবয়বে বই আকারে প্রকাশ করেন।

## গঠন
গ্রন্থটির শুরুতে তাকলিদের বর্ণনা দিয়ে শরিয়তের উৎস থেকে তাকলিদ প্রমাণে *[[কুরআন]]* থেকে ৪টি ও হাদিসের ৫টি উদ্ধৃতি টেনে বিস্তারিত ব্যাখ্যা প্রদান করা হয়েছে। এরপর সাহাবা যুগের ১০টি উদাহরণ এবং তাবেয়ী যুগ থেকে ৪টি উদাহরণ দেওয়া হয়েছে। এরপর ব্যক্তি তাকলিদের প্রয়োজনীয়তা, চার মাযহাব, তাকলিদের স্তর তারতম্য ও উদাহরণ দিয়ে তাকলিদ বিরোধীদের বিভিন্ন অভিযোগের জবাব দেওয়া হয়েছে। গ্রন্থের শেষ অংশে লেখক হানাফি মাযহাব, আধুনিক সমস্যা ও তাকলিদ এবং অন্ধ তাকলিদ নিয়ে আলোচনা করেছেন। সর্বশেষে লেখক শেষ আবেদন শিরোনামে মাযহাব নিয়ে বিতর্কের অবসানে নিজের অভিমত ব্যক্ত করে গ্রন্থটির ইতি টেনেছেন।

## আরও দেখুন
* মুহাম্মদ তাকি উসমানির গ্রন্থপঞ্জি

## তথ্যসূত্র
### উদ্ধৃতি

### গ্রন্থপঞ্জি

* 
* 
* 

## বহিঃসংযোগ
**মাযহাব কী ও কেন?*–এর 
**মাযহাব কী ও কেন?*–এর 
**মাযহাব কী ও কেন?*–এর 

বিষয়শ্রেণী:ইসলামি গ্রন্থ
বিষয়শ্রেণী:দেওবন্দি সাহিত্য
বিষয়শ্রেণী:ইসলাম বিষয়ক বই
বিষয়শ্রেণী:১৯৭৬-এর বই
বিষয়শ্রেণী:তাকি উসমানির বই
বিষয়শ্রেণী:উর্দু ভাষার বই
বিষয়শ্রেণী:সুন্নি সাহিত্য
বিষয়শ্রেণী:মাযহাব বিষয়ক বই
বিষয়শ্রেণী:ফিকহ
বিষয়শ্রেণী:আবু তাহের মিসবাহর অনূদিত বই
বিষয়শ্রেণী:মুহাম্মাদ আবদুল মালেকের সম্পাদিত গ্রন্থ
এরমান নিকিয়েমা

**সোমগোগমা এরমান নিকিয়েমা** (; জন্ম: ৩০ নভেম্বর ১৯৮৮; **এরমান নিকিয়েমা** নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে বুর্কিনাবি ক্লাব সালিতা এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৩–১৪ মৌসুমে, বুর্কিনাবি ক্লাব উগাদুগুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ২০১৮–১৯ মৌসুমে, তিনি উগাদুগু হতে বুর্কিনাবি ক্লাব সালিতায় যোগদান করেছেন।

নিকিয়েমা ২০১৭ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৭ ম্যাচে ১টি গোল করেছেন।

## প্রারম্ভিক জীবন
সোমগোগমা এরমান নিকিয়েমা ১৯৮৮ সালের ৩০শে নভেম্বর তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৭ সালের ২০শে আগস্ট তারিখে, ২৮ বছর, ৮ মাস ও ২১ দিন বয়সে, বাম পায়ে ফুটবল খেলায় পারদর্শী নিকিয়েমা ঘানার বিরুদ্ধে অনুষ্ঠিত ২০১৮ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ২–১ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে নিকিয়েমা সর্বমোট ১ ম্যাচে ১টি গোল করেছেন।

নিকিয়েমা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়াগাদুগুর ব্যক্তি
বিষয়শ্রেণী:ওয়াগাদুগুর ক্রীড়াবিদ
বিষয়শ্রেণী:বুর্কিনাবি ফুটবলার
বিষয়শ্রেণী:উগাদুগু স্পোর্টস ইউনিয়নের খেলোয়াড়
বিষয়শ্রেণী:সালিতা ফুটবল ক্লাবের খেলোয়াড়
বিষয়শ্রেণী:বুর্কিনাবি প্রিমিয়ার লিগের খেলোয়াড়
বিষয়শ্রেণী:বুর্কিনা ফাসোর আন্তর্জাতিক ফুটবলার
বিষয়শ্রেণী:২০২১ আফ্রিকা কাপ অব নেশন্সের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
হিম

থাম্ব|420x420পিক্সেল|একটি হিমের প্রস্থেটিক গ্রুপে অক্সিজেনের বন্ধন
**হিম** হলো হিমোগ্লোবিন সংশ্লেষণের জন্য প্রয়োজনীয় একটি যৌগ। এটি রক্ত প্রবাহে অক্সিজেন স্থানান্তরের জন্য প্রয়োজনীয়। হিম অস্থি মজ্জা এবং যকৃত থেকে জৈবভাবে সংশ্লেষিত হয়। এটি একটি টেট্রাডেন্টেট লিগ্যান্ড এবং এক বা দুটি অক্ষীয় লিগ্যান্ড হিসাবে কাজ করে।" 

অণুজীবতাত্ত্বিক পরিভাষায়, হিম হলো একটি সমন্বিত যৌগ যা আয়রনের আয়ন সমন্বিত একটি পোরফাইরিনের সাথে সমন্বিত।  মেটালোপ্রোটিনের প্রোসথেটিক গ্রুপ হিসেবে সংশ্লেষিত মেটালোপোরফাইরিনের মধ্যে হিম বহুল ব্যবহৃত।  এছাড়াও হিমোপ্রোটিন নামে পরিচিত প্রোটিনের একটি পরিবারে প্রোসথেটিক গ্রুপ হিসেবে হিম থাকে। এটি হিমোগ্লোবিনের প্রধান উপাদান হিসাবে স্বীকৃত যা রক্তের লাল রঙের জন্য দায়ী। তবে অন্যান্য জৈবিক গুরুত্বপূর্ণ হিমোপ্রোটিন যেমন মায়োগ্লোবিন, সাইটোক্রোম, ক্যাটালেস, হিম পারক্সিডেস এবং এন্ডোথেলিয়াল নাইট্রিক অক্সাইড সিন্থেসের মধ্যেও হিম পাওয়া যায়। 

*haem* শব্দটি, গ্রীক  থেকে এসেছে। যার অর্থ "রক্ত"।
ডান|থাম্ব|207x207পিক্সেল| হিম বি. এর অক্ষীয়,লিগ্যান্ডের Fe-protoporphyrin IX সাবইউনিটের স্পেস-ফিলিং মডেল। রঙের স্কিম: ধূসর = আয়রন, নীল = নাইট্রোজেন, কালো = কার্বন, সাদা = হাইড্রোজেন, লাল = অক্সিজেন

## প্রকারভেদ

## সংশ্লেষণ

## খাদ্যের জন্য সংশ্লেষণ

## ভাঙন

## স্বাস্থ্য এবং রোগে

## জিন

## তথ্যসূত্র

বিষয়শ্রেণী:জীবজ অণু
বিষয়শ্রেণী:কো-ফ্যাক্টর
বিষয়শ্রেণী:লোহা (২)-এর যৌগ
রাজবাড়ী জেলা সুইমিংপুল

**রাজবাড়ী জেলা সুইমিংপুল** ২০০৩ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি রাজবাড়ী শহরের ভবানীপুরে জেলা পুলিশ লাইন্সের উত্তরে ঢাকা-কুষ্টিয়া মহাসড়কের পাশে, কাজী হেদায়েত হোসেন স্টেডিয়ামের সন্নিকটে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় রাজবাড়ী জেলা ক্রীড়া সংস্থার তত্ত্বাবধায়নে রয়েছে।

## ইতিহাস
২০০০ সালে রাজবাড়ী জেলা শহরের পুলিশ লাইন সংলগ্ন ৩ একর জায়গায় জাতীয় ক্রীড়া পরিষদের উদ্যোগে ক্রীড়াস্থাপনাটির নির্মাণ শুরু হয়, ২০০৩ সালে সক্রীয় ব্যবহারের জন্য উদ্বোধন করা হয়। প্রকল্পটির নির্মাণ সম্পন্ন করতে ৩ কোটি ৩৭ লাখ টাকা ব্যয় হয়। ২০০৭ পর্যন্ত এটি সক্রিয় ছিল। সংস্কারের পর ২০১৪ সালের ২৬ আগস্ট  পুনরায় সক্রীয় করা হয়।

## কাঠামো
এটি খোলা আকাশের নীচে উন্মুক্ত সুইমিংপুল। পুলের জন্য নির্ধারিত জমির পরিমাণ ৩ একর। পুলটির নিজস্ব আয়রন ওয়াটার ফিল্টার মেশিন, গভীর নলকূপ আছে।

## তথ্যসূত্র

বিষয়শ্রেণী:বাংলাদেশের সুইমিংপুল
বিষয়শ্রেণী:রাজবাড়ী
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:রাজবাড়ীর ক্রীড়া অনুষ্ঠানস্থল
বাঁশ কোড়ল

**বাঁশ কোড়ল** মূলত বাঁশ গোড়ার কচি অংশকে বোঝায় যা সবজি হিসেবে খাওয়া যায়। প্রাচ্যের রন্ধন শিল্পে এর বহুল ব্যবহার রয়েছে। পার্বত্য চট্টগ্রাম অঞ্চলের নৃগোষ্ঠীদের ভোজন তালিকায় এর বিষেশ স্থান রয়েছে। বাঁশ কোড়ল মারমাদের কাছে *মহ্‌ই*, চাকমাদের কাছে *বাচ্ছুরি*, আর ত্রিপুরাদের কাছে *মেওয়া* নামে পরিচিত। এই সবজিটি বিশেষ করে বর্ষাকালে দেখা যায়। তবে সব বাঁশের কোড়ল খাওয়া যায় না। যেগুলো খাওয়া যায়, তার মধ্যে মুলি বাঁশ, ডলু বাঁশ, মিতিংগ্যা বাঁশ, ফারুয়া বাঁশ, বাজ্জে বাঁশ, ও কালিছুরি জাত বেশ সুস্বাদু।

## তথ্যসূত্র

বিষয়শ্রেণী:এশীয় সবজি
বিষয়শ্রেণী:ডাঁটা
বিষয়শ্রেণী:জাপানি সবজি
বিষয়শ্রেণী:ভিয়েতনামী সবজি
মিন্নাত আলী

**মিন্নাত আলী** (১৯২৭ – ৭ ডিসেম্বর ২০০৮) বাংলাদেশের কথাসাহিত্যিক ও শিক্ষাবিদ ছিলেন। ছোটগল্প লেখায় বিশেষ অবদানের জন্য তিনি ১৯৭৫ সালে বাংলা একাডেমি পুরস্কার লাভ করেন।

## কর্মজীবনী
মিন্নাত আলী ১৯২৭ সালে কিশোরগঞ্জের ভৈরবে জন্মগ্রহণ করেন। তিনি ১৯৩৫ সালে ভৈরব প্রাইমারী স্কুলে পড়তেন। ১৯৪৬ সালে তিনি ভৈরব স্কুল থেকে মেট্রিকুলেশন পাশ করেন। ১৯৫৩ সালে ঢাকা বিশ্ববিদ্যালয়ের বাংলা বিভাগে ভর্তি হয়ে ১৯৫৫ সালে এমএ পাশ করেন। বসবাস করতেন ব্রাহ্মণবাড়িয়ার বাওনবাইড়ায়। তিনি ব্রাহ্মণবাড়িয়ার ফিরোজ মিয়া সরকারি কলেজ ও ব্রাহ্মণবাড়িয়া সরকারি মহিলা কলেজের অধ্যক্ষ ছিলেন। ছিলেন ব্রাহ্মণবাড়িয়া সরকারি কলেজের বাংলা বিভাগের অধ্যাপক।

ষাটের দশকে তিনি লেখালেখি করতেন। উপমহাদেশের সকল বাংলা সাহিত্য সাময়িকীতে লেখালেখি করতেন। চিঠি লিখতে পছন্দ করতেন তিনি। ২০০২ সালের বইমেলায় তার কাছে লেখা ৭৮ সাহিত্যিকের চিঠি নিয়ে প্রকাশ করেন ***"সাহিত্যিকের পত্রালাপ"***, ***"আমি দালাল বলছি"*** ও ***"না বলা কথা"*** যা বাংলাদেশের মুক্তিযুদ্ধের এক অসামান্য দলিল।

## গ্রন্থ তালিকা

## পুরস্কার ও সম্মাননা

* বাংলা একাডেমী সাহিত্য পুরস্কার (১৯৭৫)

## মৃত্যু
মিন্নাত আলী ৭ ডিসেম্বর ২০০৮ সালে মৃত্যুবরণ করেন।

## তথ্যসূত্র
Hasan, Md. Mahmudul (2021) *Minnat Ali’s Kafoner Lekha and the biography of an autobiography.* The Daily Star, Dhaka. https://www.thedailystar.net/literature/news/minnat-alis-kafoner-lekha-and-the-biography-autobiography-2096525

বিষয়শ্রেণী:১৯২৭-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ছোটগল্পে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী শিক্ষাবিদ
বিষয়শ্রেণী:ব্রাহ্মণবাড়িয়া সরকারি কলেজের শিক্ষক
বিষয়শ্রেণী:ফিরোজ মিয়া সরকারি কলেজের শিক্ষক
বিষয়শ্রেণী:ব্রাহ্মণবাড়িয়া সরকারি মহিলা কলেজের শিক্ষক
বিষয়শ্রেণী:বাঙালি লেখক